stanford-oval/wikipedia huggingface dataset:
שמורת פארק הלס
מישורי הלס

חלק מרכזי מהשטחים בצפון הנגב ובנגב המערבי הם מישורי לס, כלומר צורת נוף נמוכה וחלקה שמורכבת בעיקר ממשקעי טין. מישורי הלס שבפארק הם חלק ממישורי הלס האחרונים בנגב שלא נעלמו, אך גם הם סובלים מבעיות רבות אשר בראשן כמות עצומה של עדרי צאן הפוקדים אותם באביב.
אקולוגיה

התנאים שמתקיימים במישורי הלס מאפשרים את קיומם של מערכת אקולוגית מפותחת בשטחי שמורת פארק הלס ומגוון ביולוגי עשיר.
אקולוגיה > בעלי חיים

בין בעלי החיים שגדלים בשמורה ניתן לציין את קיפוד החולות, שנונית באר-שבע, לטאה אנדמית לישראל שחיה רק במישורי וגבעות הלס של הנגב, ואת הירבוע הגדול, מין מכרסם ממשפחת הירבועיים. עוף נוסף שחי בשמורה הוא רץ מדבר אשר נדד לשטחי השמורה לאחר ששטחי המחיה שלו עובדו לצורכי חקלאות. בחודשי הקיץ נודדות אל השמורה גם חוברות מדבריות. בשל כך, לפני יותר מ-20 שנה נודע האזור בשם "ארץ החוברות".
חוברה מדברית
שנונית באר-שבע
ירבוע גדול
רץ מדבר
קיפוד חולות
אקולוגיה > צמחייה

הצמחייה בשטח השמורה מועטה משום שבשכבת הקרקע העליונה מתפתחים קרומי קרקע המונעים חלחול של מים לתוך השכבות התחתונות של הקרקע. קרומי הקרקע מתפתחים כתוצאה של יחסי גומלין בין גרגירי הלס לבין ציאנו-בקטריות. יחד עם זאת, עצים המותאמים מבנית, פיזיולוגית והתנהגותית לתנאים המתקיימים במישורי הלס, כמו שיטה סלילנית ושיזף מצוי, מצליחים להתקיים בשטחי השמורה.
שיטה סלילנית
שיזף מצוי
הערות שוליים

↑  יער חצרים - דרך הפסלים, באתר קרן קיימת לישראל
|  שמורות טבע בישראל |
| --- | --- | --- |
| הגולן | אירוס הביצות נוב • אלי על • בריכת בראון • גמלא • הר אביטל • הר חרמון • הר חרמונית • הר פרס • הר שיפון • יער אודם • יער יהודיה • נחל גילבון • נחל משושים • נחל הבניאס • מג'רסה • סוסיתא |  |
| צפון | אבוקה • אלון • אלונה • אלוני אבא • אלוני בית קשת • נחל בית העמק • בריכת פסוטה • אלוני ברעם • אלוני יצחק • בוריקה • גאון הירדן •  החולה • הר ארבל • הר חורשן • הר יונה • הר מירון • הר שכניה • חוטם הכרמל • חוף דור-הבונים • חורבת קרתא • חורשת טל • חי-בר כרמל • מערת פער •  נחל בזק • נחל בצת • נחל דישון • נחל הקיבוצים • נחל כזיב • נחל מערות • נחל עמוד • נחל ראש פינה • נחל שניר • נחל שרך • נחל תבור • נחל תות • נחל עיון • עין אפק • עין ארובות • עין נוטרה • עין נימפית • עין תאו • פארק הכרמל • ראש הנקרה • רמות מנשה • תל דן • תל אנפה • תל סהרון • תל שמרון |  |
| מרכז | ביצת זיתא • בני ציון (חרוצים) • בריכת דורה • בריכת יער • גבעת האירוסים • גדור • געש • האירוסים • הדסים • המסרק • חולות ניצנים • מבוא אשדוד • חורבת מדרס • חורבת סעדים • מערת אבשלום • מערת התאומים • נאות קדומים • נחל דולב • נחל כפירה • נחל פולג • נחל קטלב • נחל שורק • נחל התנינים • עינות גיבתון • שער פולג |  |
| יהודה | אלוני שמואל • אל כנוב • הר הטייסים • ואדי מכוך • נחל אוג • נחל בזק עילי • נחל פרת • עינות צוקים • קנה וסמר |  |
| השומרון | הר כביר • יער אום צפא • יער ריחן • נבי רביח • נחל פצאל • נחל קנה • עינות זרקא • רכס טמון • ביצת ואדי מלחה • בור הציפורים • נחל שילה עילי |  |
| הנגב | בקעת תמנע • בתרונות רוחמה • גבעות להב • הבשור • המכתש הגדול • המכתש הקטן • הר הנגב • הר חירן • הר עמשא • הרי אילת • חולות משאבים • חולות סמר • חוף האלמוגים • חי-בר יטבתה • מכתשים בנגב • מצוק הצינים • נחל גרר • נחל ערוגות • נחל עשוש • נחל צין • עין גדי • ערבת עברונה • פארק הלס • פורה |  |
| שמורות ימיות | איי חוף ראש הנקרה • ים ראש הנקרה-אכזיב • שקמונה • ים ראש הכרמל • ים דור-הבונים • ים שקמה • איי חוף דור-מעגן מיכאל • ים גדור • ים האלמוגים • חוף האלמוגים • הים הדרומי • הפרעת פלמחים |  |
קואורדינטות הומוגניות

במתמטיקה, ובפרט בגאומטריה פרויקטיבית, קואורדינטות הומוגניות הן מערכת קואורדינטות המייצגת נקודות במרחב פרויקטיבי.
בניגוד לקואורדינטות קרטזיות, שבהן כל נקודה במרחב מיוצגת על ידי n-יה אחת של מספרים, בקואורדינטות הומוגניות אותה נקודה במרחב יכולה להיות מתוארת על-ידי מספר n-יות, כל עוד היחס בין איברי הקואורדינטות נשמר.
קואורדינטות הומוגניות שימושיות גם במקרה של העתקות אפיניות משום שיש ביכולתן לתאר, בנוסף לפעולות של העתקה ליניארית, גם פעולות הזזה.
רקע ומוטיבציה

מרחב פרויקטיבי הוא מרחב גאומטרי המקיים את האקסיומות הבאות:
דרך כל שתי נקודות עובד ישר אחד בלבד.
כל שני ישרים החולקים את אותו מישור, נחתכים בנקודה אחת בלבד
משמעות האקסיומה השנייה היא שבמרחב פרויקטיבי לא קיימים ישרים מקבילים. כלומר, כל שני ישרים הנמצאים על אותו מישור ומקבילים במובן האוקלידי, נפגשים באינסוף.
בעוד שלמרחבים אפיניים ניתן להשתמש במערכת קואורדינטות אפיניות דמוית קואורדינטות קרטזיות, במרחבים פרויקטיביים לא ניתן להשתמש בה, זאת מכיוון שהיא מניחה את קיומם של ישרים מקבילים ולא מאפשרת להגדיר נקודות באינסוף.
באופן כללי, מערכת קואורדינטות הומוגניות פותרת את בעיה זו על-ידי הוספת איבר נוסף לקואורדינטות וצימוד קואורדינטות לפי יחס קבוע. כך למעשה, אין הערכים של הקואורדינטות עצמן מגדירים את הנקודה במרחב, אלא היחסים ביניהם.
למשל, במקרה של המישור הפרויקטיבי הממשי  \mathbb {R} \mathbb {P} ^{2}, קואורדינטות הומוגניות יהיו שלישיית מספרים ממשים  x,y,z והקואורדינטות ההומגניות תהיינה מסומנות ב- [x:y:z]. מאחר שמדובר בקואורדינטות הומוגניות, הנקודה המיוצגת על-ידי  [x:y:z] היא אותה הנקודה המיוצגת על-ידי  [\lambda x:\lambda y:\lambda z] כאשר  \lambda  הוא מספר ממשי שונה מאפס.
מרחבים מממד סופי

בהינתן שדה  F ומספר טבעי  n\in \mathbb {N} , המרחב הפרויקטיבי ה- n ממדי מעל  F מסומן ב- F\mathbb {P} ^{n}.
כאמור, הקואורדינטות ההומוגניות של המרחב  F\mathbb {P} ^{n} יסומנו ב- [x_{1}:\dots :x_{n+1}] כאשר כל איברי ה- x_{i} הם איברים מתוך  F. מאחר שקואורדינטות הומוגניות מייצגות את אותה נקודה כאשר מכפילים אותן בסקלר, הקואורדינטות  [x_{1}:\dots :x_{n+1}] ו- [\lambda x_{1}:\dots :\lambda x_{n}:\lambda x_{n+1}] מייצגות את אותה הנקודה בקואורדינטות הומוגניות לכל  \lambda \neq 0.
את ראשית הצירים מסמנים ב- [0:\dots :0:\lambda ] כאשר  \lambda \neq 0.
כל נקודה שאיננה באינסוף אשר מסומנת ב- (x_{1},\dots ,x_{n}) בקואורדינטות קרטזיות, מסומנת ב- [\lambda x_{1}:\dots :\lambda x_{n}:\lambda ] בקואורדינטות הומוגניות לכל  \lambda \neq 0.
את הנקודות באינסוף מסמנים בקואורדינטות שנגמרות במספר 0. כלומר, בהינתן הווקטור  {\vec {v}}:=(x_{1},\dots ,x_{n}), מסמנים ב- [x_{1}:\dots :x_{n}:0] את הנקודה בה נפגשים כל הישרים המקבילים ל- {\vec {v}}, ובפרט הישר היוצא מראשית הצירים בכיוון  {\vec {v}}.
עבור נקודות בקרבת הראשית (כולל הראשית עצמה), נהוג לנרמל את האיבר האחרון בקואורדינטות הומוגניות להיות 1. כלומר, בכל הדוגמאות לעיל נהוג לקבוע ש- \lambda =1, אז ראשית הצירים מסומנת ב- [0:\dots :0:1] וכל נקודה בקרבתה מסומנת ב- [x_{1}:\dots :x_{n}:1].
הקואורדינטות  [0:\dots :0:0] אינן קואורדינטות תקינות בקואורדינטות הומוגניות ואינן מייצגות אף נקודה במרחב. כלומר, קואורדינטות הומוגניות מכריחות שלפחות איבר אחד מהן יהיה שונה מאפס.
מרחבים מממד סופי > שיכון מרחבים אפיניים

השימוש בקואורדינטות הומוגניות מדגים כיצד ניתן לשכן מרחבים אפיניים לתוך מרחבים פרויקטיביים בצורה אינטואיטיבית.
כך, ניתן להראות כיצד המרחב האפיני  \mathbb {A} ^{n} משוכן לתוך המרחב הפרויקטיבי  F\mathbb {P} ^{n} כאשר  (x_{1},\dots ,x_{n})\mapsto [x_{1}:\dots :x_{n}:1].
זהו שיכון בין מרחבים משום שישרים מועתקים לישרים, מישורים למישורים וכו'.
שיכון זה הוא חד-חד-ערכי שאיננו על בין המרחב האפיני למרחב הפרויקטיבי. כלומר, המרחב האפיני משוכן לתוך המרחב הפרויקטיבי אך לא איזומורפי לו.
הגדרה כללית

בהינתן שדה  F ומרחב וקטורי  V, מגדירים את המרחב הפרויקטיבי  \mathbb {P} (V) באופן הבא:
מגדירים יחס שקילות  \sim  על הקבוצה  V\backslash \{0\} כך ש- {\vec {v}}_{1}\sim {\vec {v}}_{2} אם ורק אם קיים  0\neq \lambda \in F כך ש- {\vec {v}}_{1}=\lambda {\vec {v}}_{2}.
\mathbb {P} (V) מוגדר להיות קבוצת מחלקות השקילות של  \sim  על  V\backslash \{0\}.
עבור נקודה  p\in \mathbb {P} (V) ווקטור  {\vec {v}}\in V,  {\vec {v}} יוגדר להיות הקואורדינטות ההמוגניות של  p אם ורק אם  p=[{\vec {v}}]. כלומר,  {\vec {v}} ייחשב כקואורדינטות הומוגניות אם ורק אם הוא נציג של מחלקת השקילות המייצגת את  p.
במקרה שבו  V הוא מרחב וקטורי טופולוגי, ל- \mathbb {P} (V) מוגדרת טופולוגיה מושרית מהטופולוגיה של  V והיא טופולוגיית המנה.
ייצוג העתקות אפיניות באמצעות קואורדינטות הומוגניות

העתקה אפינית היא העתקה בין שני מרחבים אפיניים אשר ניתנת לייצוג כהרכבה של העתקות ליניאריות (ביחס לנקודה כלשהי במרחב) עם פעולת הזזה. להעתקות מסוג זה חשיבות רבה משום שהן יכולות לייצג מגוון רחב יותר של פעולות מאשר העתקות ליניאריות.
באופן כללי, כל העתקה אפינית  f:\mathbb {A} ^{n}\to \mathbb {A} ^{m} כאשר  \mathbb {A} ^{n} ו- \mathbb {A} ^{m} הם המרחבים האפיניים ה- n ו- m ממדיים מעל שדה  F בהתאמה, ניתנת לייצוג כ:
f(x):=Mx+b
כאשר  M\in F^{m\times n} ו- b\in F^{n} הן מטריצה ווקטור עמודה בהתאמה. את  x\in \mathbb {A} ^{n} בהגדרה לעיל מייצגים כווקטור עמודה בקואורדינטות אפיניות על-פי מערכת אפינית כלשהי  (p_{0},{\vec {v}}_{1},\dots ,{\vec {v}}_{n}). אם מסמנים:
x:={\begin{pmatrix}x_{1}\\\vdots \\x_{n}\end{pmatrix}},y:=f(x)={\begin{pmatrix}y_{1}\\\vdots \\y_{m}\end{pmatrix}}
בקואורדינטות אפיניות, מתקבל כמובן ש- y=Mx+b. אם משתמשים בשיכון מרחב אפיני סופי למרחב פרויקטיבי כפי שהוצג לעיל, ניתן לסמן:
{\tilde {x}}:={\begin{pmatrix}x_{1}\\\vdots \\x_{n}\\1\end{pmatrix}},{\tilde {y}}:=f(x)={\begin{pmatrix}y_{1}\\\vdots \\y_{m}\\1\end{pmatrix}}
מתקבל אפוא ש- {\tilde {x}} ו- {\tilde {y}} הן הקואורדינטות ההומגניות של  x ו- y בהתאמה במרחבים הפרויקטיביים  F\mathbb {P} ^{n} ו- F\mathbb {P} ^{m} בהתאמה.
אם מגדירים מטריצת בלוקים:
{\tilde {M}}:={\begin{pmatrix}M&b\\0&1\end{pmatrix}}\in F^{(m+1)\times (n+1)}
מתקבל ש- {\tilde {y}}={\tilde {M}}{\tilde {x}}. כלומר, בקואורדינטות הומוגניות ניתן לתאר כל העתקה אפינית כהעתקה ליניארית. יכולת זו רבת משמעות בגרפיקה ממוחשבת, למידת מכונה ורובוטיקה.
יריעות פרויקטיביות

בהינתן שדה כלשהו  F, זוג מספרים טבעיים  n,d\in \mathbb {N}  ופולינום  f\in F[x_{1},\dots ,x_{n}],  f יקרא פולינום הומוגני מדרגה  d אם ורק אם לכל  \lambda ,x_{1},\dots ,x_{n}\in F מתקיים ש:
f(\lambda x_{1},\dots ,\lambda x_{n})=\lambda ^{d}f(x_{1},\dots ,x_{n}). נהוג לסמן ב- F_{H}^{d}[x_{1},\dots ,x_{n}] את אוסף כל הפולינומים ההומוגניים מדרגה  d ב- n משתנים. ניתן להוכיח כי זהו מרחב וקטורי מעל  F.
כעת, שמים לב שבמקרה ש- f(x_{1},\dots ,x_{n})=0 בהכרח גם  f(\lambda x_{1},\dots ,\lambda x_{n})=0. משמעות הדבר הוא שאם נתונה נקודה כלשהי בקואורדינטות הומוגניות  [x_{1}:\dots :x_{n}], אם הפולינום מתאפס עבורה, הוא מתאפס לכל הנציגים שלה. כלומר, התאפסות הפולינום בנקודה לא תלויה בנציג.
עבור קבוצה  S\subseteq F_{H}^{d}[x_{1},\dots ,x_{n}] מסמנים:
{\mathcal {V}}(S):=\left\{x\in F\mathbb {P} ^{n-1}\mid \forall f\in S,f(x)=0\right\}
כלומר,  {\mathcal {V}}(S) היא קבוצת כל הנקודות במרחב הפרויקטיבי שמתאפסות עבור כל פולינום ב- S. קבוצות מהצורה  {\mathcal {V}}(S) נקראות יריעות אלגבריות פרויקטיביות והן שימושיות במיוחד בגאומטריה אלגברית בכלל ובגאומטריה פרויקטיבית בפרט.
דואליות

במרחב הפרויקטיבי ישנה דואליות בין נקודות לעל-מישורים.
בהינתן מרחב פרויקטיבי מממד סופי  F\mathbb {P} ^{n}, כל על-מישור ניתן לייצוג על-ידי משוואה מהצורה  a_{1}x_{1}+\dots +a_{n+1}x_{n+1}=0, כאשר  a_{1},\dots ,a_{n+1}\in F הם קבועים ו- [x_{1}:\dots :x_{n+1}] היא נקודה על המישור בקואורדינטות הומוגניות.
ניתן לשים לב שבהינתן  0\neq \lambda \in F כלשהו, המשוואה לעיל זהה למשוואה  \lambda a_{1}x_{1}+\dots +\lambda a_{n+1}x_{n+1}=0. לכן, ניתן להשתמש במקדמים של העל-מישור כקואורדינטות הומוגניות בעבור אותו על-מישור. כלומר, הקואורדינטות ההומוגניות של העל-מישור הנ"ל הן  [a_{1}:\dots :a_{n+1}]. כך, ניתן לייצג כל על-מישור במרחב בקואורדינטות הומוגניות.
תכונה זו מסתמכת על תכונת הדואליות של מרחבים פרויקטיביים. הקואורדינטות ההומוגניות של העל-מישורים במרחב הן למעשה הקואורדינטות ההומוגניות של העל-מישור במרחב הדואלי הפרויקטיבי.
דוגמה

כאמור, במישור הפרויקטיבי  \mathbb {R} \mathbb {P} ^{2} הנקודות במרחב מיוצגות ב- [x:y:z].
ראשית הצירים היא הנקודה  [0:0:1], אך למעשה גם הקואורדינטות  [0:0:8],  [0:0:-7] ו- [0:0:1.234] כולן מייצגות את אותה ראשית הצירים.
כל הנקודות על ציר ה- x (בקרבת הראשית) יהיו הנקודות מהצורה  [\lambda x:0:\lambda ] כאשר  \lambda \neq 0 ו- x מקבל כל ערך. באופן דומה, כל הנקודות על ציר ה- y יהיו נקודות מהצורה  [0:\lambda y:\lambda ].
אם משתמשים בקואורדינטות אפיניות, כל ישר ניתן לייצוג על-ידי משוואה מהצורה  y=ax+b. על ידי הזזת אגפים מקבלים את המשוואה  ax-y+b=0. נקודות בקואורדינטות הומוגניות מייוצגות ב- [x:y:z]. על-מנת להגיע לקואורדינטות האפיניות יש לחלק את כל הקואורדינטות ב- z כדי לנרמל את הקואורדינטה האחרונה ל-1. על-כן, מניחים לרגע ש- z\neq 0. מקבלים שהנקודה בקואורדינטות אפיניות היא  \left({\frac {x}{z}},{\frac {y}{z}}\right). מציבים במשוואת הישר ומקבלים ש- a{\frac {x}{z}}-{\frac {y}{z}}+b=0, כלומר  ax-y+bz=0. אם נרשה לעצמנו כעת להניח ש- z=0 (למרות שמקודם הנחנו שזה לא המצב), נקבל את המשוואה  ax-y=0. המשמעות היא שהנקודה  [1:a:0] בקואורדינטות אף היא נקודה על הישר הנידון, ולמעשה זוהי הנקודה באינסוף. זוהי בעצם נקודת החיתוך של הישר  y=ax+b עם הישר ה"מקביל" לו  y=ax.
באופן כללי, כל הישרים במישור הפרויקטיבי ניתנים לייצוג בתור משוואה מהצורה  ax+by+cz=0 כאשר  a,b,c הם קבועים ו- [x:y:z] הן קואורדינטות הומוגניות של נקודות על הישר.
ראו גם

מרחב פרויקטיבי
גאומטריה פרויקטיבית
מרחב אפיני
מערכת חילה
הערות שוליים

↑  Arturo Puente, Geometric Modeling, Stanford University, ‏5/10/1993
↑  Rick Miranda, Algebraic Curves and Riemann Surfaces, American Mathematical Soc., 1995, ISBN 978-0-8218-0268-7. (באנגלית)
↑  Eric W. Weisstein, Homogeneous Coordinates, mathworld.wolfram.com (באנגלית)
↑  Explaining Homogeneous Coordinates & Projective Geometry, www.tomdalling.com (באנגלית)
צלבי אלינור

| --- | --- |

 מידע כללי
 על שם:  אלינור מקסטיליה
 מדינה:  הממלכה המאוחדת 
 מייסדים:  אדוארד הראשון, מלך אנגליה 
 הקמה ובנייה
 תקופת הבנייה:  ?–1291-1294
 
צלב אלינור בצ'רינג קרוס - נבנה בתקופה הוויקטוריאנית
צלבי אלינור (אנגלית: Eleanor cross) הם אנדרטאות בצורת צלב שהוקמו על ידי המלך אדוארד הראשון מאנגליה, לזכרה של אשתו אלינור מקסטיליה. המלכה אלינור נפטרה בשנת 1290 במחוז נוטינגהאמשייר והובאה במסע שנמשך שלושה עשר ימים ושנים עשר לילות מהארבי במחוז לינקולנשייר למנזר וסטמינסטר. בכל שנים עשר המקומות בהם נח ארונה של המלכה בנה המלך אדוארד הראשון את האנדרטאות.
שתים עשרה האנדרטאות

לינקולן
גרנת'פם
סטמפורד
גדינדטון
נורת'המפטון
סטוני סטרטפורד
ווברן
דנסטייבל
סנט אולבנס
וולת'ם קרוס
וסטצ'יפ
צ'רינג קרוס
מצלבים אלה שלושה שרדו: וולת'ם קרוס, נורת'המפטון וגדינגטון.
ליד תחנת הרכבת בצ'רינג קרוס נמצא שחזור של הצלב המקורי, שעמד במקור מול ארמון וייטהול, במקום בו עומד היום פסלו של המלך צ'ארלס הראשון.
קרל אלגוור

קרל אלגוור (בגרמנית: Karl Allgöwer; נולד ב-5 בינואר 1957) הוא כדורגלן עבר גרמני ששיחק בעמדת הקשר ההתקפי. לאורך תקופה של 11 שנים, בין 1980 ל-1991, שיחק במדי שטוטגרט והבקיע במדיה 129  שערים בבונדסליגה ב-338 הופעות. בנוסף, השתתף ב-10 משחקים של נבחרת גרמניה המערבית ואף ייצג אותה במונדיאל 1986.
קריירת מועדונים

אלגוור, יליד גייסלינגן אן דר שטייגה, החל לשחק כדורגל מקצועני בשנת 1977 כאשר היה בן 20, בשטוטגרטר קיקרס, ששיחקה אז בבונדסליגה השנייה. בתקופתו בשטוטגרטר קיקרס שיחק בעיקר כחלוץ, והבקיע 59 שערים ב-116 הופעות במהלך שלוש עונות. שטוטגרטר קיקרס הייתה קבוצת צמרת בבונדסליגה השנייה בתקופה שאלגוור שיחק בה, אך לא הצליחה להעפיל אל הבונדסליגה. בקיץ 1980, יריבתה העירונית של שטוטגרטר קיקרס, שטוטגרט, שילמה לשטוטגרטר קיקרס 750 אלף מארק גרמני עבור שירותיו של אלגוור.
כבר בעונתו הראשונה של אלגוור בשטוטגרט, הוא הוביל את הקבוצה למקום השלישי בבונדסליגה כשהוא מבקיע עשרה שערים. עונת 1982/83 הייתה עונת שיא אישית עבור אלגוור, שהבקיע 21 שערי ליגה, וסיים בצוותא עם האיסלנדי אטלי אובלדסון כסגן מלך השערים של הבונדסליגה, כשרק רודי פלר הבקיע יותר, 23 שערים. בעונת 1983/84 אלגוור הבקיע 12 שערים, והיה חלק מחוליית קישור שכללה את קורט נידרמאייר והרמן אוהליכר, שהובילה את שטוטגרט לזכייה באליפות הבונדסליגה, בזכות הפרש שערים טוב יותר משל הסגנית המבורג. בעונת 1984/85 הבקיע אלגוור 19 שערי ליגה, אך הקבוצה סיימה רק במקום העשירי בבונדסליגה, זאת על אף שאלגוור קיבל בעונה זו חיזוק להתקפה בדמותו של יורגן קלינסמן, ששיתף איתו פעולה בחוד ההתקפה במשך מספר שנים.. בעונת 1985/86 הבקיע אלגוור 21 שערי ליגה ושוב סיים כסגן מלך השערים, כאשר רק שטפן קונץ הבקיע יותר, 22 שערים. באותה עונה, הגיע אלגוור עם שטוטגרט לגמר הגביע הגרמני, שם הובסה שטוטגרט בתוצאה 5-2 על ידי באיירן מינכן, שזכייתה בדאבל באותה עונה הקנתה לשטוטגרט כרטיס לגביע אירופה למחזיקות גביע בעונת 1986/87. אלגוור שיחק בגמר זה מחצית אחת. בעונת 1988/89 הגיע אלגוור עם שטוטגרט לגמר גביע אופ"א, שם הפסידה הקבוצה במפגש כפול לנאפולי של דייגו מראדונה בתוצאה המצטברת 5-4. בתום עונת 1990/91 פרש אלגוור ממשחק פעיל, לאחר שהבקיע 129 שערי ליגה ב-338 הופעות במדי שטוטגרט, הוא נחשב הן לשיאן ההופעות והן למלך השערים של שטוטגרט בבונדסליגה בכל הזמנים.
קריירה בינלאומית

אלגוור זומן לראשונה לסגל נבחרת גרמניה המערבית בנובמבר 1980, למשחק מול נבחרת צרפת. אלגוור הצטיין בהופעת הבכורה שלו, והשתתף עם הנבחרת במוקדמות מונדיאל 1982, אך בחר לפרוש ממנה לפני מונדיאל 1982 עצמו. באוקטובר 1985 חזר אלגוור מהפרישה, והשתתף בניצחון 1-0 על נבחרת פורטוגל במוקדמות מונדיאל 1986. אלגוור זומן למונדיאל 1986 עצמו, אך לא שותף באף משחק, ולאחר המונדיאל פרש מהנבחרת.
תארים

עם שטוטגרט:
אליפות הבונדסליגה: 1983/84
הערות שוליים

↑  טבלת שיאני ההופעות של שטוטגרט בבונדסליגה באתר worldfootball.net
↑  טבלת שיאני המבקיעים של שטוטגרט בבונדסליגה באתר worldfootball.net
| נבחרת מערב גרמניה – מונדיאל 1986 (מקום שני) |
| --- | --- | --- |
|  1 שומאכר •  2 בריגל •  3 ברמה •  4 פורסטר •  5 הרגט •  6 אדר •  7 ליטבארסקי •  8 מתאוס •  9 פלר •  10 מגאת •   11 רומניגה •  12 שטיין • 13 אלגוור •  14 ברטולד • 15 אאוגנטאלר • 16 תון • 17 יאקובס • 18 ראן • 19 אלופס • 20 הנס • 21 רולף • 22 אימל • מאמן: בקנבאואר |  1 שומאכר •  2 בריגל •  3 ברמה •  4 פורסטר •  5 הרגט •  6 אדר •  7 ליטבארסקי •  8 מתאוס •  9 פלר •  10 מגאת •   11 רומניגה •  12 שטיין • 13 אלגוור •  14 ברטולד • 15 אאוגנטאלר • 16 תון • 17 יאקובס • 18 ראן • 19 אלופס • 20 הנס • 21 רולף • 22 אימל • מאמן: בקנבאואר | מערב גרמניה |
| --- | --- |
בקרת זהויות :  GND: 1156813204  VIAF: 5842152502772910800009   WorldCat (עם VIAF): 5842152502772910800009
קונאן (כלב)

| --- | --- |
תמונתו של קונאן, אשר שותפה בטוויטר על ידי נשיא ארצות הברית דונלד טראמפ
תמונתו של קונאן, אשר שותפה בטוויטר על ידי נשיא ארצות הברית דונלד טראמפ
 לידה:  2013 (גיל: 11 בערך) 
 גזע:  רועה בלגי (מלינואה) 
 זוויג:  זכר 
 
קונאן היה כלב קרבי מסוג רועה בלגי, חבר ביחידת כוח דלתא של צבא ארצות הברית שהשתתף ב-2019 במבצע קיילה מולר בסוריה, בו נהרג אבו בכר אל-בגדאדי, מנהיג ארגון הטרור של המדינה האיסלאמית בעיראק. הגנרל קנת' מקנזי הבן הצהיר כי הכלב נפצע במהלך הפשיטה בגלל חוטי חשמל חשופים, אך התאושש וחזר לתפקידו. מת בנובמבר 2023.
נקרא על שם קונאן או'בריאן בגלל שערו המדובלל.
מינו של קונאן

היו דיווחים סותרים על מינו של קונאן בעקבות חשיפתו לציבור. תחילה דיווח השבועון ניוזוויק כי הכלב הוא נקבה, אולם לאחר מכן פרסם המגזין תיקון ובו ציין כי קונאן הוא זכר.
ה-RTL Nieuws דיווח כי קונאן הוכשר על ידי חברה בבסט בהולנד לפני שהועבר לארצות הברית, גבר המזוהה כבעליו והמאמן הקודם שלו צוטט שאמר: "מדובר בזכר בן חמש. זה כלב טוב מאוד."
ב-25 בנובמבר 2019, צוטט גורם בבית הלבן באומרו כי הכלב הוא נקבה אך בהמשך תיקן את דבריו וציין שקונאן הוא למעשה זכר. למחרת אישרו אנשי ההגנה לעיתון כוכבים ופסים כי קונאן הוא זכר. במקביל, בכיר ממשלתי בגורמי הביטחון האמריקאיים האמריקנית חלק על כך ואמר לחדשות ABC כי קונן הוא נקבה, אך הדו"ח של ABC נשלל זמן קצר לאחר מכן עם מספר גורמים רשמיים שאמרו כי הם אימתו שקונאן הוא זכר.
ביקור בבית הלבן

ב-25 בנובמבר 2019 הופיע קונאן בהפתעה עם מטפל בבית הלבן. הנשיא דונלד טראמפ הציג את קונאן לעיתונאים בגן הוורדים של הבית הלבן ואמר: "אז זהו קונאן. כרגע, ככל הנראה הכלב המפורסם ביותר בעולם", כינה אותו "עוגיה קשוחה", "מרחרח הסמים האולטימטיבי" ו"הלוחם האולטימטיבי". הגברת הראשונה של ארצות הברית, וסגן הנשיא מייק פנס שהגיעו בהמשך לאירוע, קראו לו "גיבור". טראמפ ציין שכשהעניק לקונאן מדליה ומגן הוקרה, נפגש גם עם כמה מחיילי המבצעים המיוחדים האחרים שהשתתפו בפשיטה בבגדדי, שלא זוהו מסיבות ביטחוניות מכיוון שהיו בתפקיד פעיל.
ראו גם

צ'יפס, כלב המלחמה המעוטר ביותר של מלחמת העולם השנייה
סמל שטובי (אנ'), כלב המלחמה המעוטר ביותר של מלחמת העולם הראשונה
לוקה (אנ'), כלב זוכה מדליית דיקין ששירת עם חיל הנחתים של ארצות הברית באפגניסטן
הערות שוליים

↑  Laporta, James (29 באוקטובר 2019). "Classified name revealed of special operations dog wounded in Syria raid that killed ISIS leader Baghdadi". Newsweek. אורכב מ-המקור ב-30 באוקטובר 2019. נבדק ב-29 באוקטובר 2019. {{cite news}}:  (עזרה)
↑  Mouthaan, Erik (29 באוקטובר 2019). "Nederlandse hondentrainer: 'Hond die Al-Baghdadi opspoorde, was van mij'" (בהולנדית). RTL Nieuws. אורכב מ-המקור ב-30 באוקטובר 2019. נבדק ב-30 באוקטובר 2019. Het is mannetje van vijf jaar oud. Het is een erg goede hond. {{cite news}}:  (עזרה)
↑  Chao, David (25 בנובמבר 2019). "The White House said Conan, the hero dog that helped take down the leader of ISIS, was female. Now it says he's male". Business Insider. נבדק ב-25 בנובמבר 2019. {{cite news}}:  (עזרה)
↑  Gregorian, Dareh (25 בנובמבר 2019). "Trump welcomes hero dog at the White House: 'Conan is a tough cookie'". NBC News. נבדק ב-25 בנובמבר 2019. {{cite news}}:  (עזרה)
↑  Salama, Vivian (25 בנובמבר 2019). "Trump Hails Military Dog Conan Injured in Baghdadi Raid". The Wall Street Journal. נבדק ב-25 בנובמבר 2019. {{cite news}}:  (עזרה)
↑  Oprysko, Caitlin (25 בנובמבר 2019). "'The ultimate fighter': Trump shows off Conan the military dog from Baghdadi raid". Politico. נבדק ב-25 בנובמבר 2019. {{cite news}}:  (עזרה)
Karma (שיר של טיילור סוויפט)

"Karma" (בעברית: "קַארְמָה") הוא סינגל שהוקלט על ידי הזמרת-יוצרת האמריקאית טיילור סוויפט. את השיר הוציאה לאור בשנת 2022 חברת התקליטים ריפבליק רקורדס, והוא נכלל כרצועה ה-11 באלבום האולפן העשירי של הזמרת, Midnights. נכתב והופק על ידי סוויפט, ג'ק אנטונוף, מארק אנתוני ספירס, ג'האן סוויט וקיאנו טורס. ב-1 במאי 2023 נשלח לרדיו להיטים עכשוויים כסינגל השלישי מהאלבום. רמיקס בהשתתפותה של הראפרית האמריקאית אייס ספייס פורסם ב-26 במאי כחלק ממהדורת ה-Til Dawn Edition של Midnights.
עלילתו סובבת סביב ההצלחה הגדולה של סוויפט כמוזיקאית בזכות הקארמה, שהביאה חורבות על שונאיה. מבחינה מלודית, "Karma" משלב בין דיסקו, סינת'-פופ וטכנו לבין מוטיבים מסוגות הרוק אלטרנטיבי והגל החדש. הפקתו מתאפיינת בקצביות אלקטרונית המבוססת על מנכינת סינתיסייזר. מבקרי המוזיקה העכשווית תיארו את "Karma" כנקודת השיא באלבום Midnights, ושיבחו על מיליותיו והפקתו המוזיקלית.
"Karma" הגיע בשיאו למקום השישי בבילבורד גלובל 200, ונכנס לעשרת השירים הפותחים במצעדי המוזיקה של אוסטרליה, קנדה, אירלנד, ניו זילנד והפיליפינים. הרמיקס שלו עם אייס ספייס הגיע למקום השני בבילבורד הוט 100 ולמקום הראשון במצעד 40 השירים למבוגרים ובמצעד הפופ איירפליי – שירה ה-11 של סוויפט לעשות זאת. הווידאו קליפ הרשמי שלו הוקרן בבכורה ב-26 במאי במהלך סיבוב ההופעות השישי שלה "The Eras Tour" באיסט רת'רפורד שבניו ג'רזי. למחרת פורסם בערוץ היוטיוב הרשמי של הזמרת. הוא בוים על סוויפט, ומציג אותה ואת אייס ספייס כדמויות מכושפות, קוסמיות ושמימיות. "Karma" נכלל ברשימת השירים של "The Eras Tour" כרצועה האחרונה.
רקע

סוויפט הוציאה לאור את אלבום האולפן החמישי שלה, 1989, בשנת 2014. הוא זכה להצלחה אדירה, והפך ליצירה המצליחה ביותר שלה. אולם במהלך מסעות הקידום שלו סבלה סוויפט מביקורת גוברת על התדמית הציבורית שלה, ייתכן בשל הסכסוך המתוקשר שלה עם הראפר האמריקאי קניה וסט ורעייתו קים קרדשיאן על שפרסם את השיר "Famous". בעקבות כך יצאה להפסקה מהקריירה המוזיקלית שלה, והסתגרה בביתה למשך שנה. בריאיון שנערך באפריל 2016 ל-Vogue השיבה לאחת השאלות כי ה"קארמה היא אמיתית". בנובמבר 2017 הוציאה לאור את אלבום האולפן השישי שלה, Reputation. אליו התלווה הסינגל המוביל מתוכו, "Look What You Made Me Do", שהכיל התייחסות לקארמה. באוגוסט 2019 פרסמה את האלבום Lover דרך חברת התקליטים ריפבליק רקורדס. הווידאו קליפ של "The Man" הכיל כתובת גרפיטי עם הכיתוב "Karma".‏
ב-28 באוגוסט 2022, בעת נאום זכייתה בפרס קליפ השנה עבור All Too Well: The Short Film בטקס פרסי הווידאו קליפים של MTV לשנת 2022, הכריזה סוויפט על תאריך יציאת אלבום האולפן העשירי שלה, 21 באוקטובר. בחצות חשפה ברשתות החברתיות את שמו של האלבום, Midnights, ואת עטיפתו. עם זאת, רשימת הרצועות של האלבום לא פורסמה באותו הזמן. בסרטון שפורסם באינסטגרם ב-16 בספטמבר בשם "The making of Midnights" אושר כי אנטונוף, שעבד עם סוויפט החל מהוצאת האלבום 1989 ב-2014, ישתתף בהפקת האלבום הנוכחי. החל מ-21 בספטמבר החלה לחשוף את שמות רצועותיו בסדר אקראי דרך סדרת סרטוני טיקטוק בשם "Midnights Mayhem with Me", שאורכה עמד על שלושה-עשר פרקים. בכל פרק סוויפט מגלגלת רולטת לוטו המכיל כדורים הממוספרים מאחת עד שלוש עשרה. כשכדור יוצא, היא מכריזה את שם השיר בהתאם למיקומו ברשימת הרצועות של Midnights. בפרק השמיני, שפורסם כמה ימים לאחר מכן, הכריזה סוויפט על כותרת השיר, "Karma".‏
Midnights יצא לאור ב-21 באוקטובר 2022 דרך חברת התקליטים ריפבליק רקורדס. באפריל 2023 פורסם ב-Hits כי "Karma" עתיד להישלח לרדיו האמריקאי כסינגל השלישי מתוך האלבום לאחר "Anti-Hero" ו-"Lavender Haze".‏